20 beseer toe taxi’s in Pretoria bots | Netwerk24
Deur Susan Cilliers 01 Januarie 2018 17:56
20 mense, onder wie sewe kinders, is beseer toe twee taxi’s Saterdagnag laat in Pretoria gebots het.
Die passasiers se beserings het gewissel van gering tot matig, het Russel Meiring, ER24-woordvoerder, in ’n mediaverklaring gesê.
Die ongeluk het by die Simon Vermooten- en Pretoriapadkruising in Silverton gebeur.
Toe paramedici van ER24 op die toneel kom, het albei die taxi’s langs die pad gestaan. Van die insittendes het nog in die voertuie gesit, terwyl ander op die toneel rondgeloop het.
Die beseerdes is na nabygeleë hospitale gebring.
Owerhede was op die toneel om die oorsaak van die ongeluk te ondersoek.
Meer oor: Er24-Nooddienste | Pretoria | Ongeluk | Taxi's | Beserings | Botsing
Tumi en gesin dalk binnekort ontslaan
Man en baba dood toe 3 voertuie bots